Observations Piiycologicae. 



11 



superiore vix hyalina (tab. II. f. 2 a a a). Longitudo earura 13- — 16} Micro mm 

 et latitude* llf — 13{ Micro""", ut longitudo latitudinem parura superet, quarum 

 utramque in motu parum mutabilem invenimus. Superior megazoosporae 

 extremitas vix, ut diximus, hyalina, quattuor portat cilia vibratoria cruciata 

 (tab. II. f. 2 a a b et c). Intus megazoosporae ubique fere sporoplasmate viridi 

 granuloso, uno granulo saepe majori, sunt vestitae, granulum rubro-fuscum in 

 medio pariete interiore portantes. 



Si, ut diximus, longitudo atque latitudo megazoosporarum eo, quo se 

 movent tempore, fere immutabiles videntur, sectio earum transversalis ejusdem 

 formae non est semper. Nam accidit saepenumero, ut longitudinaliter cari- 

 natae sint (tab. II. f. 2 c), aut altero latere rotundatae alteroque longitudi- 

 naliter carinatae (tab. II. f. 2 d 1 ), aut cruciatim carinatae (tab. II. f. 2 d 2 ), 

 aut denique compresso-quadrangulae (tab. II. f. 2 d 3 ). Haec sectionis trans- 

 versalis varietas, cujus modificationes innumerae sunt, optime observari potest 

 eo temporis momento, quo subsistit megazoospora, extremitatem superiorem 

 deorsum vertens (tab. II. f. 2d 1 d 2 d 3 ). 



Megazoosporarum motus est fere idem, qui in antecedente specie de- 

 scriptus est. Saepissime quidem megazoosporae aut linea recta aut curvata 

 prorsum natant, circa axin nunc ad dextram, nunc ad sinistram se volventes, 

 extremitate superiore ciliifera in cursu antica. Sed non raro subsistunt, et 

 retrorsum natant, extremitate inferiore latioreque hoc in cursu antica, superiore 

 autem postica et cilia vibratoria gubernaculi instar portante. De cetero extre- 

 mitate superiore filo 1. alii quodam corpori imposita, citissime circumaguntur 

 in uno puncto, trochorum instar. Duas vidimus megazoosporas, alteram ad 

 dextram, alteram ad sinistram hoc modo circumagi, quarum altera, socia 

 fugiente, paulo post ad latus oppositum circumagi incepit. 



Motu denique finito megazoospora, extremitate superiore adnata aut in 

 aqua fluitans, primum fere globosa est, deinde elliptica, quo facto extremitas 

 ejus superior (praesertim cum in aqua fluit megazoospora) in tubum excrescit 

 (tab. II. f. 3 a a a a). Paulo post in cetera megazoosporae parte elliptico- 

 oblonga granulum illud rubro fuscum in lineam brevem transversalem trans- 

 mutatur (tab. II. f. 3b 1 ), quod primum est indicium divisionis in duas cellulas. 

 Quae divisio in fig. 3 b 2 et b 3 longius est progressa. 



Microzoosporae, numero quam megazoosporae duplo majore in cellula 

 matrice formatae, harumque more in globum indumento gelatinoso membrani- 

 formi vestitum glomeratae, per ostiolum poriforme (tab. II. f. 4 a) extruduntur. 

 Globo illo extruso et rotandato, indumentum 22 ) dissolvitur et microzoosporae 



22) Hoc indumentura his in speciebus non propriae naturae videtur, sed juxta- 

 positis zoosporis, harum inuco formatum. Unde ejus dissolutio revera aliud non est 

 quam zoosporarum discessus, quem in ipsa cellula matrice bis vidimus ( tab. II. f. 1, 4). 



